| Nepomukasček. *Nepomuk* |
| --- |
|              |
| *Nepomukas* |
|  |
| 

NepomukasNepomukas

49°29′11″ š. pl. 13°34′56″ r. ilg.﻿ / ﻿49.48639°š. pl. 13.58222°r. ilg.﻿ / 49.48639; 13.58222﻿ (Nepomukas)Koordinatės: 49°29′11″ š. pl. 13°34′56″ r. ilg.﻿ / ﻿49.48639°š. pl. 13.58222°r. ilg.﻿ / 49.48639; 13.58222﻿ (Nepomukas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Čekijos vėliava Čekija |
| **Kraštas** | Pilzeno kraštas |
|  |
| **Įkūrimo data** | 1144 |
| **Starosta** | Jiří Švec |
|  |
| **Gyventojų** (2014) | 3 818  |
| **Plotas** | 12,78 km² |
| **Tankumas** (2014) | 299 žm./km² |
| **Altitudė** | 449 m |
|  |
| **Pašto kodas** | 304 03 - 335 03 |
| **Tinklalapis** | www.nepomuk.cz |
|  **Vikiteka** | Nepomukas |
| **Miesto globėjas (-ai)** | Šv. Jonas Nepomukas |
|  |
| **Kirčiavimas** | Nepomukas |

**Nepomukas** – nedidelis Čekijos miestas Pilzeno krašte, apie 35 km į pietryčius nuo Pilzeno. Nepomukas yra bendruomenė su išplėstomis teisėmis. Jame yra municipalitetas, darbo, žemės ir finansų valdyba, biblioteka. Garsėja kaip Šv. Jono Nepomuko gimtinė, čia kasmet kovo pabaigoje vyksta šio šalies globėjo atlaidai.

Mieste gyvena 3,8 tūkst. gyventojų. Įsikūręs slėnyje prie kalvų.

Istorija
--------

Nepomuko istorijos pradžia laikoma dviejų savarankiškų gyvenviečių, buvusių prie svarbaus prekybinio kelio, – Pomuko ir Presanicės susivienijimas. Nepomukas ėmė augti, kai 1144 m. čia įsikūrė cisteriečių ordino vienuolynas bei ėmė vystytis amatai ir prekyba. XIII a. gavo privilegiją vykdyti mirties bausmes. Gyvenvietės gerovė kilo ir pradėjus čia kasti auksą ir sidabrą.

1413 m. prekybininkų gyvenvietė virto nedideliu miesteliu, tapusiu ekonominiu ir administraciniu vienuolyno valdų centru. Tačiau 1420 m. vienuolynas buvo sudegintas, ir visas jo ūkis atiteko Švamberkų giminei, tada valdžiusiai *Zelená Hora* dvarą. Išmintingai valdomas Nepomukas gavo plačias teises virti alų ir organizuoti kasmetines muges. 1730 m. imperatorius Karolis VI Nepomuko statusą pakėlė iki miesto lygio. Nuo XIX a. vidurio visą šimtmetį Nepomukas buvo rajono teismų centru.

Žymios vietos
-------------

Mieste nedaug daugiabučių namų, daugiausiai senos statybos, turintys savo istorinę praeitį. Namai nedideli, vienaukščiai, mūriniai. Gatvelės siauros, grįstos akmenimis, pagrindinė miestelio aikštė išgrįsta grindiniu. Nors katalikų Nepomuke nedaug, tačiau yra net dvi katalikų bažnyčios. Išsaugotas senamiestis. Veikia kelios parduotuvės, yra keli barai. Centre stūkso paminklas šv. Jonui Nepomukui. Yra skulptūrų parkas, kur miesto svečiai mėgsta fotografuotis prie skulptūrų. Nepomuko centre nuo pat ankstyvo ryto iki pavakarių šurmuliuoja turgus. Veikia kraštotyros muziejus, kuriame surinkti eksponatai nuo XI a. Viena didžiulė salė skirta šv. Jonui Nepomukui. Tai skulptūros, piešiniai, bažnytinės vėliavos su šio šventojo atvaizdu. Dideliame žemėlapyje pažymėtos pasaulio vietos, kuo nors susijusios su šiuo šventuoju.

Miestų partnerystė
------------------

Šv. Jono Nepomuko gimtasis miestas Nepomukas užmezgęs partnerystės ryšius su miestais užsienyje, kurių herbuose pavaizduotas minėtas šventasis.

* Čekija Hukvaldai, Čekija
* Lietuva Anykščiai, Lietuva
* Slovakija Krupina, Slovakija
* Vokietija Kemnathas, Vokietija
* Kroatija Omišas, Kroatija
* Nyderlandai Svalmenas, Nyderlandai
* Lenkija Visla, Lenkija

Galerija
--------

* SenamiestisSenamiestis
* Nepomuko bažnyčiosNepomuko bažnyčios
* Šv. Jokūbo bažnyčiaŠv. Jokūbo bažnyčia
* Aikštė su paminkluAikštė su paminklu
* Seni statiniaiSeni statiniai
* GatvėGatvė
* Vaizdas į miesto apylinkesVaizdas į miesto apylinkes
* StotisStotis

Nuorodos
--------

* Nepomuko internetinė svetainė
* Šv. Jono Nepomuko mieste